open-index/open-wikipedia-markdown huggingface dataset:
Azadi stadion

**Azadi Stadium** (betyr frihetens stadium) i Teheran har plass til 78 116 tilskuere. Opprinnelig var det plass til 140&nbsp;000 tilskuere, men etter at det nedre dekket ble ombygget med 35&nbsp;000 seter ble kapasiteten redusert.

Azadi er hjemmebane for Persepolis F.C. og Esteghlal F.C. i Iran Pro League. 

På Azadi Stadium var det Harry Kewell scoret sitt første landslagsmål foran 120&nbsp;000 mennesker.
## Eksterne lenker
*
My Pokémon Ranch

***My Pokémon Ranch*** er et videospell for konsollen Wii, som blir produsert av Nintendo. *My Pokémon Ranch* er et spell i *[[Pokémon]]*-serien. Det blei gitt ut gjennom WiiWare, og har ikke blitt publisert på noen annen måte. Altså trenger en tilgang til internett for å kunne skaffe seg det, fordi det lastes ned over internett.

## Oppbygninga av spellet
I spellet har en en gard med pokémon. I denne kan en ha flere forskjellige pokémon. En kan styre kameraet rundt og se på hva pokémonene driver med.

En kan overføre pokémonene sine fra *[[Pokémon Diamond og Pearl]]*, og også *[[Pokémon Platinum|Platinum]]* i Japan. Da vil pokémonene lagres på Wiien i stedet for DS-spellet, noe som gjør at en kan ha flere pokémon. En pokémon kan bare overføres til samme fil og samme spell, så hvis en sletter fila si på DS-spellet vil pokémonene bli fanga i *My Pokémon Ranch* for alltid. Om en ikke har noe DS-spell å overføre fra vil det uansett dukke opp nye pokémoner der med jamne mellomrom, som en kan se på.

Av og til får en få tilbud om å bytte pokémon med en figur i spellet, og når en har nådd to tall på pokémon i garden får en først tilbud om å bytte seg til en Phione, når en har 250 pokémoner i garden, og Mew når en har 999 pokémoner i garden.

## Oppdatering
I Japan har spellet fått en oppdatering som gjør det mulig å overføre pokémon fra *Pokémon Platinum*. I tillegg gir den støtte for nye former som enkelte pokémoner fikk, til dømes Shaymin og Rotom. Det blei også lagt til flere nye leiker og animasjoner, samt at høgeste opplåsbare oppbevaringskapasitet blei auka fra 1000 pokémoner til 1500.

## Referanser


## Eksterne lenker
*
Bernt Anker Steen

**Bernt Anker Steen** (født 6. juni 1943, død 15. januar 1992) var en norsk trompetist, kjent fra hovedstadens jazz-grupper og fra utgivelser med blant annet Per Husby.

Han var lenge ved Det Norske Teater, ledet Chateau Neuf storband, var i trompetrekka for Per Nyhaugs studioband
og spilte for Kringkastingsorkestret. Med Harald Bergersen hadde han fra 1970 en kvintett der ellers figurerte Svein Christiansen trommer, Roy Hellvin piano og Erik Amundsen bass. Med Nordstrands musikkor var de ved Kongsberg Jazzfestival i 1982. Det var Steen som spilte trompet på Øystein Sunde-albumet *[[Det året det var så bratt (album)|Det året det var så bratt]]*.

Han var sønn av skuespillerparet Ragnhild Michelsen (1911–2000) og Henrik Anker Steen (1912–70). Faren var av Anker (slekt).
## Referanser
Dobbelkokt svin

**Dobbelkokt svin** (kinesisk: 回锅肉, pinyin: *Húi Gūo Ròu*), ordrett: «kjøtt som er blitt returnert til woken» er en av de mest kjente matretter i Sichuankjøkkenet. Svinekjøttet blir først kokt i vann med  ingefær og salt; deretter skjæres det i små strimler og stekes opp raskt på nytt i woken i kokende olje. Retten serveres vanligvis med kål og paprika.  

## Legenden bak retten
Legenden vil at retten oppstod under Qing-dynastiet, under en av Qianlong-keiserens inspeksjonsreiser som tok ham til Sichuan. Keiseren ønsket seg et festmåltid på hvert nye sted han ankom. I en spesiell landsby var man sværet urolige, ettersom innhøstningen hadde slått feil. De fryktet for konsekvensene hvis de gav ham noe som ikke strakk til, så de la mat som de ikke hadde spist opp fra tidligere tilbake i gryta og tilberedte den på nytt. Til deres lettelse og overraskelse likte keiseren retten svært godt.
Papirdukke

**Papirdukke** er en utklipt dukke av papir. Dukken er vanligvis tegnet med underklær og til dukken finnes det ett eller flere oppsett med papirklær som en «kler på» dukken. Klesplaggene har ofte fliker som en bøyer rundt dukken for at plagget skal sitte på plass.

De første trykte papirdukkene kom i 1810 i London, men håndlagde papirdukker har eksistert like lenge som papiret. Det er et billig leketøy som fungerer for barn fra alle samfunsklasser. Å klippe ut papirdukker er en god finmotorisk trening.

Mange kjendiser har dukket opp i form av papirdukker, både skuespillere og kongeligheter. Motebransjen har flere ganger anvendt seg av papirdukker.

## Se også
* Sprellemann
* Skyggeteater

## Eksterne lenker
* 
* Johnson, Judy M.: History of Paper Dolls, 1999
Eirik Malmo

**Eirik Holmvik Malmo** (født 4. juli 1985) er en norsk tidligere fotballspiller.

Malmo har én landskamp for G18-landslaget. Han har tidligere spilt for Strindheim og Charlottenlund.  Malmo spilte venstreback for Ranheim.

## Referanser


## Eksterne lenker
* 
*  Spillerstatistikk på altomfotball.no 
*  Spillerstatistikk på NIFS.no
Open Society Foundations

**Open Society Foundations** (OSF), tidligere **Open Society Institute** (OSI), er en privat stiftelse, etablert av den ungarsk-amerikanske forretningsmannen og milliardæren George Soros. Open Society Foundations har hovedkontor i New York og underorganisasjoner i en rekke land. Stiftelsen arbeider for å fremme demokrati, menneskerettigheter og økonomisk, juridisk og sosial reform, etter forbilde av Karl Poppers visjon om det åpne samfunn.

## Referanser


## Eksterne lenker

* Open Society Institutes nettsted (engelsk)
Christian Benítez

**Christian Rogelio Benítez Betancourt** (født 1. mai 1986 i Quito, død 29. juli 2013) var en fotballspiller fra Ecuador.

Fra juni 2009 til juli 2010 var han utlånt til den engelske Premier League-klubben Birmingham City.

## Referanser


## Eksterne lenker
*
Lars Ramstad (fotballspiller)

**Lars Ramstad** (født 1989) er en norsk fotballspiller som spiller for Strindheim.

I januar 2009 var Ramstad på prøvespill hos , uten at det endte med kontrakt.

Ramstad har også tidligere spilt for , i tillegg til s junioravdeling. Han var i 2010 utlånt fra Ranheim til moderklubben Strindheim.

Lars Ramstad har siden våren 2011 utdannet seg til å bli naprapat ved Naprapathögskaolan i Stockholm. Ramstad har også aktivt siden 2011 spilt for  div. 1 i Sverige. Under 2013 sesongen ble Ramstad kåret til klubbens beste spiller.

## Referanser


## Eksterne lenker
* 
*  Spillerstatistikk på NIFS.no
Ada Kramm

**Ada Kramm** (født Egede-Nissen 24. mars 1899 i Vardø, død 17. desember 1981 i Oslo) var en norsk prisbelønt skuespiller. 

Hun debuterte i Stavanger i *Dunungen* 1917. Med søstrene Aud Richter og Gerd Grieg drev hun filmkompani i Berlin 1917–20 og spilte detektiven *Ada van Ehler*, men giftet seg i 1919 med bratsjisten Hugo Kramm som flyttet med henne til Bergen og Den Nationale Scene 1921–24. Han fikk i 1924 jobb ved Oslo Filharmoniske Orkester, så de flyttet til Kristiania, der Ada virket ved Det Nye Teater 1925–28, Centralteatret 1928–34 og siden ved Nationaltheatret.

Hun spilte blant annet i filmene *[[Bergenstoget plyndret i natt (film)|Bergenstoget plyndret i natt]]* i 1928 og *[[Eskimo (film)|Eskimo]]* i 1930.

Hun var mor til skuespilleren Ilse Kramm, og Sosionom Gerd Kramm senere gift Engebrigtsen samt oldemor til skuespilleren Marte Engebrigtsen.

Hun var datter av NKP-nestoren Adam Egede-Nissen og Goggi Egede-Nissen. Hun var søster av skuespillerne Aud Richter, Gerd Grieg, Oscar Egede-Nissen, Stig Egede-Nissen, Lill Egede-Nissen og Gøril Havrevold.

## Premier
* Teaterkritikerprisen 1947/48 for rollen som *Amanda Windfield* i *Glassmenasjeriet* av Tennessee Williams
* Kongens fortjenstmedalje i gull
* St. Olavs Orden, ridder i første klasse 1977

## Referanser


## Eksterne lenker
*
Gouda Rejseforsikring

**Gouda Rejseforsikring** er et dansk forsikringsselskap som siden 2013 er eiet av Gjensidige Forsikring, som kjøpte Gouda av det nederlandske forsikringskonsernet Goudse Schadeverzekeringen N.V. Goudse Schadeverzekeringen N.V. ligger i den nederlandske by Gouda, og det er herfra Gouda har sitt navn.

Gouda har vært representert i Norden siden 1994 og hadde i 2007 en omsetning på 330 millioner kroner. I Norge ble Gouda Reiseforsikring etablert i 2002. I Norge leverer Gouda forsikringer til en rekke større norske bedrifter og organisasjoner, i tillegg til familier.

Goudas alarmsentral ligger i København og betjener 15 språk 24 timer i døgnet 365 dager i året.

## Tidslinje
* 1994 – Gouda Reiseforsikring grunnlegges i Danmark av Ole Ærthøj og holder til på Strøget i København. Gouda selger utelukkende reiseforsikringer til private gjennom reisebyråer.
* 1998 – Gouda åpner sin bedriftsdeling og begynner å selge tjenestereise- og utestasjoneringsforsikringer
* 2000 – Gouda flytter til større lokaler i Rønnegade 1 på Østerbro i København
* 2002 – Gouda åpner kontor i Sverige.
* 2003 – Gouda åpner kontor i Norge, i Rådhusgaten 9 i Oslo, har 3 ansatte
* 2003 – Gouda åpner kontor i Finland
* 2004 – Gouda i København har 30 ansatte og flytter fra lokalene i Rønnegade til Sejrøgade, som likeledes ligger på Østerbro.
* 2005 – Gouda åpner sin egen alarmsentral
* 2008 – Gouda i Danmark beskjeftiger ca. 65 ansatte
* 2011 – Gouda i Norge er i stor vekst, har nå 12 ansatte, og flytter til større lokaler i Rådhusgaten 17
* 2013 – Gouda har internasjonalt ca. 150 medarbeidere. Gjensidige kjøper Gouda Reiseforsikring i Danmark, Norge, Sverige og Finland.

## Referanser


## Eksterne lenker

* Hjemmesiden til Gouda Reiseforsikring
Dysna

**Dysna** (belarusisk: Дзісна – *Dzisna*, russisk: Дисна – *Disna*) er ei elv i Litauen og Belarus. Den er 173,4&nbsp;km lang, og har et nedslagsfelt på 8&nbsp;179,5&nbsp;km².

Elva starter fra innsjøen Parsvėtas, nær byen Dūkštas i kommunen Ignalina lengst øst i Litauen. I sitt 17&nbsp;km lange løp i Litauen renner den først mot sør, gjennom innsjøene Dysnai og Dysnykštis, før den snur mot øst og danner grensa mellom Litauen og Belarus over 39&nbsp;km. Lengst nord i elvas nedbørfelt ligger Litauens største innsjø, Drūkšiai, som også er kjølevannskilde for Ignalina kjernekraftverk. Elva fortsetter inn i Belarus, og renner i øst-nordøstlig retning gjennom Vitebsk voblast. Den munner ut i elva Vestlige Dvina (Daugava) ved byen Dzisna.

De største sideelvene er Birvėta, Golbica, Janka, Berezovka, Mnuta og Prorova.

## Referanser


## Eksterne lenker
*
Ragnhild Hald

**Ragnhild Fjermeros Hald** (født 9. november 1896 i Kristiania, død 17. juli 1975 samme sted) var en norsk prisbelønt skuespiller.

Etter middelskole 1910-1913 studerte hun hos Inga Jacobi og 1919-1952 ved Det norske teatret, Nationaltheatret (1930–1933) og Folketeatret siden 1952.

Hun var gift med billedkunstneren Rolf Nesch, og skuespilleren Nils Hald fra 1922 til 1938.

## Premier
* Hulda Garborgs stipend 1938
* Den 1. ærespris fra Kunstnerforeningen i 1946 ga kroner 
* Teaterkritikerprisen 1951/52 for *Nille* i *Den galne frå Chaillot* av Jean Giraudoux 
* Kongens fortjenstmedalje i gull 1960

## Referanser


## Eksterne lenker
*
Inga Jacobi

**Inga Amalie Hildegard Mjøen Jacobi** (født 2. juli 1891 i Magdeburg, død 12. oktober 1937 i Berlin) var en tysk dansepedagog, kjent for sitt virke i Kristiania der hun utdannet blant andre Gerd Kjølaas.  

Hun studerte i Dresden, men etter at hennes tyske far omkom under den første verdenskrig flyttet hun i 1915 med sin norske mor til Kristiania der hun i 1916  etablerte sin egen ballettskole. Senere ga hun kurs i andre norske byer. Hennes moderne danseuttrykk (såkalt fridans) fikk innpass på etablerte scener, og hun koreograferte tolv oppsetninger, blant annet Kirsten Flagstads gjennombrudd med Faust i 1926.  Inga Jacobi døde i 1937 av lungebetennelse.

Hun var datter av Bernhard Theodor Albert Jacobi (1856–1914) og Ragna Hansen Mjøen (1858–1939).  Mora var søster av legen Jon Alfred Mjøen.  Inga giftet seg i 1919 med kunsthistoriker Henrik Grevenor (1896–1937) som døde omtrent samtidig med henne.  

## Referanser


## Litteratur
* Wang, Ragnhild: *[http://www.oslomuseum.no/images/stories/PDFer/Byminner/Byminner%20nr%203%20-%202009%20-%20web.pdf Inga Jacobi (1891-1937) og hennes innflytelse på fridansens utvikling i Norge].* I Byminner nr.3-2009, s.44-53

## Eksterne lenker
*
Caliscelidae

* Caliscelinae
* Ommatidiotinae
 

**Caliscelidae** er en familie av sikader, og en del av gruppen Fulgoromorpha. Inntil nylig ble de gjerne regnet som en undergruppe av Issidae.

## Utseende
Små, tettbygde sikader, gjerne livlig farget. Fasettøynene er ofte store og utstående. Hos noen er pannen spisst fremskutt mellom fasettøynene. De fleste har sterkt reduserte vinger. En del arter har utvidete frambein.

## Levevis

## Utbredelse
De er utbredt i alle verdensdeler utenom Antarktis, men det finnes bare én art i Nord-Europa. I tillegg til rundt 170 beskrevne arter er det mange ubeskrevne.

## Systematisk inndeling
Caliscelidae ble nylig skilt ut fra familien Issidae.

* Nebbmunner (Hemiptera)
** underorden **[[Plantesugere]]** (Homoptera) (parafyletisk)
*** gruppe **Sikader** (Auchenorrhyncha)
**** delgruppe Fulgoromorpha 
***** familien Caliscelidae Amyot & Audinet-Serville, 1843
****** underfamilien Caliscelinae Amyot & Audinet-Serville, 1843 – i Europa:
******* slekten *[[Bruchoscelis]]* – én art i Europa
******* slekten *[[Caliscelis]]* – sju arter i Europa
******* slekten *[[Homocnemia]]* – én art i Europa
******* slekten *[[Ordalonema]]* – én art i Europa
******* slekten *[[Peltonotellus]]* – fire arter i Europa
****** underfamilien Ommatidiotinae Fieber, 1875
******* gruppe Adenissini Dlabola, 1980
******* gruppe Augilini Baker, 1915
******* gruppe Ommatidiotini Fieber, 1875
******** slekten *[[Ommatidiotus]]* – fire arter i Europa
********* *[[Ommatidiotus dissimilis]]* (Fallén, 1806) – forekommer i Norge

## Eksterne lenker
* 
* FLOW – ''Fulgoromorpha Lists On the Web''
* Fauna europaea, utbredelsesdatabase for europeiske dyr 
* Norsk Entomologisk forening – for deg som vil lære mer om insekter.
* Billedgalleri over nordamerikanske arter
Norske filmer fra 2010-årene

Dette er en liste over **[[norsk film|norske filmer]] fra [[2010-årene]]**.

  = *[[Kortfilm]], opptil 45 minutter.*

## Eksterne lenker
* Årbøker fra kino.no

## Kilder
**Filmen i Norge: Norske kinofilmer 1995–2011*. Boken tar for seg alle filmer fra 1995 til norsk films hundreårsjubileum i oktober 2011.
*filmfront.no: Det norske filmåret 2012
*filmweb.no: Det norske filmåret 2013
* https://www.kino.no/incoming/article1102818.ece/BINARY/Film%20&%20Kino%20-%20%C3%85rbok%202012.pdf 
* https://www.kino.no/incoming/article1155798.ece/BINARY/Film%20%20Kino%20-%20%C3%85rbok%202013.pdf 
* https://www.kino.no/incoming/article1214127.ece/BINARY/Film%20%20Kino%20-%20%C3%85rbok%202014.pdf 
* https://www.kino.no/incoming/article1267859.ece/BINARY/Film%20%20Kino%20-%20%C3%85rbok%202015.pdf 
* https://www.kino.no/incoming/article1312650.ece/BINARY/aarbok%202016%20Film%20og%20Kino%20140317.pdf 
* https://www.kino.no/incoming/article1352356.ece/BINARY/%C3%85rboka%20fra%20Film%20&%20Kino%202017%20v3.pdf 
* https://www.kino.no/incoming/article1387597.ece/BINARY/%C3%85rboka%20fra%20Film%20&%20Kino%202018.pdf 
* https://www.kino.no/incoming/article1423762.ece/BINARY/%C3%85rboka%20fra%20Film%20&%20Kino%202019 
* https://filmfront.no/norsk-film-aar/2019
Pass Me By

**«Pass Me By»** er en amerikansk sang med melodi av Cy Coleman og tekst av Carolyn Leigh, som ble fremført i spillefilmen *[[Father Goose]]* i 1964 av Digby Wolfe.

Peggy Lee med orkester under ledelse av dirigent Lou Levy utgav i 1965 «Pass Me By» på LP-platen *Pass Me By* (Capitol 2320) samt singlen Capitol 5346 samme år.

Lees versjon havnet på en 93.-plass på den amerikanske singlelisten.

## Norsk versjon
Tuss har skrevet en norsk tekst. Den norske tittelen er «Frisk og sunn». Sangen ble spilt inn av Arve Opsahl på singlen Nor-Disc NOR 115 i 1965.

## Referanser
Drūkšiai

**Drūkšiai** eller **Drysvjaty** (litauisk: Drūkšiai, belarusisk: Дрысвяты &ndash; *Drysvjaty*) er en innsjø på grensa mellom Litauen og i Belarus. Innsjøen, som med en flate på rundt 45&nbsp;km² er Litauens største, ligger nær byen Visaginas i Utena fylke. Sjøen er kjølevannskilde for reaktorene i Ignalina kjernekraftverk, som er knyttet til sjøen gjennom to kanaler.

Innsjøen inneholder syv øyer. Den største dybden er 33,3 meter, og gjennomsnittsdybden er 7,6&nbsp;meter. Innsjøbekkenet ble dannet i istiden av to isbreer som beveget seg vinkelrett på hverandre og grov ut to kanaler, den ene i retning nord-sør og den andre vest-øst. Sjøen har avløp gjennom elva Prorova, som renner mot sørøst inn i Vitebsk voblast i Belarus, hvor den munner ut i elva Dzisna.

## Eksterne lenker
*
Kinnaridae

* 
 

**Kinnaridae** er en familie av sikader, og en del av gruppen Fulgoromorpha. 

## Utseende
Den kan kjennes på at ansiktet har en opphøyd midtlist og opphøyde sidekanter, antennene er ganske små, det ytterste leddet en tynn børste. Det finnes tre punktøyne (ocelli), de to ytre sitter under fasettøynene. Forvingene er avlange og membranøse. Beina er forholdsvis lange, på bakbeina er det et sett pigger på andre fotledd. Bakkroppen har noen voks-utskillende porer på de bakerste ryggleddene.

## Levevis
Kinnaridae lever av plantesaft som de fleste andre sikader. De ulike artene synes være spesialisert på én eller noen få plantearter. Vertsplanter er for det meste tofrøbladete planter, men noen lever på nakenfrøede planter i familien Ephedraceae, eller på agaver (Agavaceae). Nymfene lever under bakken der de suger på røtter.

## Utbredelse
De er utbredt i tropiske og subtropiske områder, de fleste artene lever i Sør-Amerika og Sørøst-Asia. Det finnes noen få arter i den sørlige Nord-Amerika og den sørlige delen av den palearktiske sone. De forekommer ikke i det egentlige Europa, men det er to arter på Kanariøyene.

## Fossiler
Et par fossile arter er beskrevet fra rav fra Den dominikanske republikk.

## Systematisk inndeling

* Orden Nebbmunner (Hemiptera)
** underorden **[[Plantesugere]]** (Homoptera) (parafyletisk)
*** gruppe **Sikader** (Auchenorrhyncha)
**** delgruppe Fulgoromorpha 
***** familien Kinnaridae 
****** slekten *[[Adolenda]]* – tre arter
****** slekten *[[Atopocixius]]* – tre arter
****** slekten *[[Bashgultala]]* – tre arter
****** slekten *[[Dineparmene]]* – én art
****** slekten *[[Emeljanopteroma]]* – seks arter
****** slekten *[[Eparmene]]* – to arter
****** slekten *[[Eparmenoides]]* – én art
****** *[[Kinnacana clara]]* Remane, 1985 – på Kanariøyene
****** slekten *[[Kinnara]]* – 16 arter
****** *[[Kinnoccia chromata]]* Remane, 1985 – på Kanariøyene
****** slekten *[[Lomagenes]]* – én art
****** slekten *[[Micrixia]]* – én art
****** slekten *[[Microissus]]* – én art
****** slekten *[[Nesomicrixia]]* – én art
****** slekten *[[Oeclidius]]* – 22 arter
****** slekten *[[Oreopenes]]* – én art
****** slekten *[[Paramicrixia]]* – to arter
****** slekten *[[Prosotropis]]* – fem arter
****** slekten *[[Quilessa]]* – 17 arter
****** slekten *[[Southia]]* – fem arter

## Eksterne lenker
* 

* FLOW – ''Fulgoromorpha Lists On the Web''
* Fauna europaea, utbredelsesdatabase for europeiske dyr 
* Norsk Entomologisk forening – for deg som vil lære mer om insekter.
* Billedgalleri over nordamerikanske arter
Peder Winsnes

**Peder Winsnes** (født 7. februar 1980) er en norsk tidligere fotballspiller som er trener for Sverresborg. Winsnes var en allsidig spiller som kunne bekle ulike posisjoner i forsvar og på midtbanen.

Winsnes startet sin karriere i sin forrige klubb Ranheim, før ferden gikk videre til potensielt Tippeliga-spill i Rosenborg. Der slo han imidlertid ikke gjennom, og ble solgt til den svenske Superettan-klubben Sylvia. Videre har han vært innom både Start, Arendal, Notodden og Drøbak/Frogn før han returnerte til moderklubben foran sesongen 2009. Foran sesongen 2011 ble han klar for Nardo. I tillegg til å være fotballspiller for Ranheim, var Winsnes også lagleder for Klæbus G16-lag.

I dag er Peder Winsnes hovedtrener for Sverresborg og ledet i 2012 laget til opprykk i sin debutsesong. Han var svært delaktig i den avgjørende opprykkskampen, da han skåret på et raid fra egen banehalvdel. Han er kjent for sitt temperament og sin engasjerte lederstil i fra sidelinjen.

Winsnes er bror til Rosenborg- og -spilleren Fredrik Winsnes.

## Referanser


## Eksterne lenker
* Spillerprofil på RanheimFotball.no
* Spillerstatistikk på altomfotball.no 
* Spillerstatistikk på NIFS.no
Herbert Morrison

**Herbert Morrison** (1905–1989) var en amerikansk reporter, mest kjent for å ha kommentert Hindenburg-ulykken.

Morrisons radioopptak ble ikke publisert før dagen etter. Deler av dette lydopptaket ble lagt til på et filmopptak for å formidle hendelsen tydeligere og dramatisere ulykken. Sendingen ble senere en av de mest kjente både i medie- og flyhistorien. Særlig ble Morrisons sørgelige kommentar «oh, the humanity!» berømt. Det er imidlertid usikkert om han sa «oh, the humanity» eller «all the humanity». Morrison hadde likevel gjentatte ganger omtalt menneskene på bakken som var i ferd med å få skipet trygt ned, som «mass of humanity». Han brukte derfor ordene da det ble klart at det brennende vraket ville lande på bakkemannskapene under.

## Referanser


## Eksterne lenker
* 
* 
*
Martin Lund (fotballspiller)

**Martin Lund** (født 6. juni 1986) er en norsk fotballspiller som spiller i angrepet til Skeid Fotball.

Lund har tidligere spilt for Vestsiden-Askøy Idrettslag, Norheimsund Idrettslag, Rosenborg Ballklubs junioravdeling, Ranheim Fotball og Kolstad Idrettslag.

Lund har spilt landskamper for G16-, G17- og G18-.

## Eksterne lenker
* Profil hos altomfotball.no
Norske filmer fra før 1920

Dette er en liste over **[[norsk film|norske filmer]] fra perioden før 1920**.

  = *[[Kortfilm]], opptil 45 minutter.*

## 1900-årene
* **' (ca. 1907)

==1910-årene==
* **' (1911) 
* **' (1911)
* **' (1911)
* **' (1911) 
* **' (1912)
* **' (1912) 
* ''[[Anny - en gatepiges roman]]'' (1912)
* **' (1912)
* **' (1913)
* ''[[Unge hjerter (norsk stumfilm)|Unge hjerter]]'' (1917)
* ''[[En vinternat]]'' (1917)
* ''[[De forældreløse]]'' (1917)
* **' (1918)
* *[[Revolutionens datter]]* (1918)
* *[[Vor tids helte]]* (1918)  
* *[[Æresgjesten]]* (1919)
* *[[Historien om en gut]]* (1919)

## Kilder
* *Filmen i Norge: norske kinofilmer gjennom 100 år*. Utgitt av Gyldendal i samarbeid med Norsk filminstitutt, 1995. Komplett liste over alle kinofilmer 1907–1995 med plot og utdrag av samtidige filmanmeldelser.
Norske filmer fra 1930-årene

Dette er en liste over **[[norsk film|norske filmer]] fra [[1930-årene]]**.

  = *[[Kortfilm]], opptil 45 minutter.*

## [[Filmåret 1930|1930]]
* *[[Eskimo (film)|Eskimo]]*
* *[[Mot ukjent land. Norvegia-ekspedisjonen 1929/30]]*
* *[[Kristine Valdresdatter]]*

## [[Filmåret 1931|1931]]
* *[[Glimt fra New York og den norske koloni]]*
* *[[Den store barnedåpen]]*

## [[Filmåret 1932|1932]]
* **'
* ''[[En glad gutt (film)|En glad gutt]]''
* ''[[Fantegutten]]''
* **'
* *[[Lalla vinner!]]*
* *[[Skjærgårdsflirt]]*

## [[Filmåret 1933|1933]]
* **'
* **'
* **'
* ''[[I kongens klær]]''
* ''[[Jeppe på bjerget (1933)|Jeppe på bjerget]]''
* ''[[Vi som går kjøkkenveien (film)|Vi som går kjøkkenveien]]''

== [[Filmåret 1934|1934]] ==
* ''[[Op med hodet!]]''
* ''[[Syndere i sommersol (1934)|Syndere i sommersol]]''
* ''[[Sangen om Rondane]]''
* ''[[Synnøve Solbakken (film fra 1934)|Synnøve Solbakken]]''
* ''[[Liv (1934)|Liv]]''

== [[Filmåret 1935|1935]] ==
* **'
* *[[Du har lovet mig en kone!]]*
* **'

== [[Filmåret 1936|1936]] ==
* ''[[Norge for folket]]''
* ''[[Vi bygger landet (film)|Vi bygger landet]]''
* **'
* *[[Morderen uten ansikt]]*

## [[Filmåret 1937|1937]]
* *[[To levende og en død (film fra 1937)|To levende og en død]]*
* *[[By og land hand i hand]]*
* *[[Bra mennesker (film)|Bra mennesker]]*
* *[[Fant (film)|Fant]]*
* *[[Det drønner gjennom dalen]]*

## [[Filmåret 1938|1938]]
* *[[Ungen (1938)|Ungen]]*
* *[[Lenkene brytes]]*
* *[[Eli Sjursdotter]]*
* *[[Norge - et dikt i billeder]]*
* *[[Bør Børson Jr. (1938)|Bør Børson Jr.]]*

## [[Filmåret 1939|1939]]
* *[[Familien på Borgan]]*
* *[[De vergeløse (film)|De vergeløse]]*
* *[[Gryr i Norden]]*
* *[[Til Vesterheimen]]*
* *[[Hu Dagmar (film)|Hu Dagmar]]*
* *[[Gjest Baardsen (film)|Gjest Baardsen]]*

## Kilder
* *Filmen i Norge: norske kinofilmer gjennom 100 år*. Utgitt av Gyldendal i samarbeid med Norsk filminstitutt, 1995. Komplett liste over alle kinofilmer 1907–1995 med plot og utdrag av samtidige filmanmeldelser.
Norske filmer fra 1940-årene

Dette er en liste over **[[norsk film|norske filmer]] fra [[1940-årene]]**.
  = *[[Kortfilm]], opptil 45 minutter.*

## [[Filmåret 1940|1940]]
* *[[Bastard (film)|Bastard]]*
* *[[Godvakker-Maren]]*
* *[[Tante Pose (film)|Tante Pose]]*
* *[[Tørres Snørtevold]]*

## [[Filmåret 1941|1941]]
* *[[Den forsvundne pølsemaker]]*
* *[[Hansen og Hansen]]*
* *[[Gullfjellet (film)|Gullfjellet]]*
* *[[Kjærlighet og vennskap]]*

## [[Filmåret 1942|1942]]
* *[[En herre med bart]]*
* *[[Den farlige leken]]*
* *[[Det æ’kke te å tru]]*
* *[[Jeg drepte!]]*
* *[[Trysil-Knut (film)|Trysil-Knut]]*

## [[Filmåret 1943|1943]]
* **'
* ''[[Den nye lægen]]''
* ''[[Sangen til livet]]''
* ''[[Unge viljer (film)|Unge viljer]]''
* ''[[Vigdis (film)|Vigdis]]''

== [[Filmåret 1944|1944]] ==
* ''[[Kommer du, Elsa?]]''
* ''[[Ti gutter og en gjente]]''
* ''[[Brudekronen]]''
* ''[[Villmarkens lov]]''

== [[Filmåret 1945|1945]] ==
* ''[[Kong Haakon VII’s regjeringsjubileum 1945]]''

== [[Filmåret 1946|1946]] ==
* ''[[Englandsfarere]]''
* ''[[Et spøkelse forelsker seg]]''
* ''[[Fra London til Lofoten]]''
* ''[[Om kjærlighet synger de]]''
* ''[[Rikard Nordraak (film)|Rikard Nordraak]]''
* ''[[Så møtes vi imorgen]]''
* ''[[To liv (1946)|To liv]]''
* ''[[Vi vil leve]]''

== [[Filmåret 1947|1947]] ==
* ''[[5 år – som vi så dem]]''
* ''[[Det grodde fram - Trondheim 1940-1945]]''
* ''[[Sankt Hans fest (film)|Sankt Hans fest]]''

== [[Filmåret 1948|1948]] ==
* ''[[Den hemmelighetsfulle leiligheten]]''
* **'
* *[[Jørund smed]]*
* *[[Kampen om tungtvannet (film)|Kampen om tungtvannet]]*
* *[[Trollfossen (film)]]*
* *[[Vi seiler]]*

## [[Filmåret 1949|1949]]
* *[[Døden er et kjærtegn]]*
* *[[Gategutter]]*
* *[[Jorden rundt på to timer]]*
* **'
* **'
* *[[Vi flyr på Rio]]*

## Kilder
*  *Filmen i Norge: norske kinofilmer gjennom 100 år*. Utgitt av Gyldendal i samarbeid med Norsk filminstitutt, 1995. Komplett liste over alle kinofilmer 1907–1995 med plot og utdrag av samtidige filmanmeldelser.
Hannelore Anke

**Hannelore Anke** (født 1957 i Schlema) er en tysk tidligere svømmer. Under sommer-OL i 1976 i Montréal tok hun gullmedalje på 100&nbsp;m brystsvømming og 4x100&nbsp;m medley stafett. Hun har i tillegg tre gullmedaljer fra VM i 1975 i Cali, samt en sølvmedalje fra VM i 1973 i Beograd. Hun satte to verdensrekorder i løpet av sin karriere, på 100&nbsp;m brystsvømming og medley stafett. I 1990 ble hun tatt opp i svømmingens Hall of Fame i Fort Lauderdale, Florida.

Offisielle talspersoner for det østtyske laget har senere innrømmet at de ordnet med prestasjonsfremmende midler til Anke i løpet av hennes karriere.

## Referanser


## Eksterne lenker
*
Nordland Høyre

**Nordland Høyre** er partiet Høyres fylkesorganisasjon i Nordland.

Høyre og Frisinnede Venstre hadde et fellesstyre for landkommunene i Nordland frem til det ble avløst av Det borgerlige samlingsparti i Nordland i 1926, dels som et forsøk på å forhindre at Frisinnede Venstre brøt ut. Organisasjonen tok navnet Nordland Høire i 1950. Ved stortingsvalget i 1953 ble kjøpstedene (byene) i Nordland, Troms og Finnmark fylker avskaffet som egen valgkrets, og Bodø Høyre og Narvik Høyre sluttet seg til Nordland Høyre.

I perioden 2023–2027 har Høyre 11 representanter i Nordland fylkesting og sitter i fylkesrådet. Høyre har i perioden 2023–2027 ordføreren i ti kommuner i fylket.

Bård Ludvig Thorheim fra Bodø er stortingsrepresentant for Nordland i perioden 2021–2025.

## Ledere etter 1945
*Harald R. Barth 1945–1950?
*Øivin Herstad 1950–1954
*Karl Slee 1954–1956
*Håkon Kyllingmark 1956–1958
*Arne Bertnes 1958–1969
*Armas Aavatsmark 1969–1973
*Thormod Olsen 1973–1977
*Alf Mølleskog 1977–1981
*Gunnar Bernhoft 1981–1985
*Steinar Høgaas 1985–1995
*Finn Steen 1995–1997
*Oddleif Olavsen 1997–2010
*Stig Sørra 2010–2012
*Benn Eidissen 2012
*Jardar Jensen 2012–2013
*Jonny Finstad 2013–2017
*Grethe Monica Fjærvoll 2017–2019
*Ole-Henrik Hjartøy 2019–2021
*Eivind Holst 2021–d.d.

## Stortingsrepresentanter etter 1945
Merk: Fra 1922 til 1953 var Bodø og Narvik en del av stortingsvalgkretsen *Kjøpstedene i Nordland, Troms og Finnmark*. I perioden 1945-1949 representerte Kjell Tellander (Bodø) denne valgkretsen for Høyre. I perioden 1950-1953 representerte Erling Johannes Norvik (Vadsø) denne valgkretsen for Høyre. Bodø og Narvik ble innlemmet i Nordland stortingsvalgkrets i 1953.

## Nordland Unge Høyre
Nordland Unge Høyre er en distriktsorganisasjon tilsluttet Unge Høyres Landsforbund.

Nordland Unge Høyre er representert i de fleste organer i Nordland Høyre.

Nordland Unge Høyre ble stiftet under et møte i Bodø i 1947. I 1960 ble organisasjonen delt i Søndre og Nordre Nordland Unge Høyre (fra Hamarøy og nordover). I 1993 slo de to distriktsorganisasjonene seg sammen igjen til Nordland Unge Høyre.

## Referanser


## Eksterne lenker
* 
*  Nordland Unge Høyre
Norske filmer fra 1920-årene

Dette er en liste over **[[norsk film|norske filmer]] fra [[1920-årene]]**.

  = *[[Kortfilm]], opptil 45 minutter.*

## [[Filmåret 1920|1920]]
* *[[Fante-Anne]]*
* *[[Kaksen paa Øverland]]*

## [[Filmåret 1921|1921]]
* *[[Blandt Syd-Amerikas urskovsindianere]]*
* *[[Felix (film)|Felix]]*
* *[[Jomfru Trofast]]*
* *[[Markens grøde (stumfilm)|Markens grøde]]*
* **'

== [[Filmåret 1922|1922]] ==
* **'
* *[[Farende folk]]*
* *[[Pan (stumfilm)|Pan]]*

## [[Filmåret 1923|1923]]
* *[[Med Roald Amundsens Nordpolsekspedition til første vinterkvarter]]*
* *[[Nordenfor Polarcirkelen]]*
* *[[Norge – en skildring i 6 akter]]*
* *[[Strandhugg paa Kavringen]]*

## [[Filmåret 1924|1924]]
* *[[Til sæters]]*

## [[Filmåret 1925|1925]]
* *[[Fager er lien]]*
* *[[Himmeluret (stumfilm)|Himmeluret]]*
* *[[Med «Stavangerfjord» til Nordkap]]*
* *[[Roald Amundsen – Ellsworths Flyveekspedisjon 1925]]*

## [[Filmåret 1926|1926]]
* *[[Baldevins bryllup (stumfilm)|Baldevins bryllup]]*
* *[[Brudeferden i Hardanger (film)|Brudeferden i Hardanger]]*
* *[[Den nye lensmannen]]*
* *[[Glomdalsbruden (film)|Glomdalsbruden]]*
* *[[Hallo! Amerika!]]*
* *[[Luftskibet «Norge»s flugt over Polhavet]]*
* *[[Med Maud over Polhavet]]*
* *[[Over Atlanterhavet og gjennem Amerika]]*
* *[[Simen Mustrøens besynderlige opplevelser]]*

## [[Filmåret 1927|1927]]
* *[[Den glade enke i Trangvik]]*
* *[[Fjeldeventyret]]*
* *[[Madame besøker Oslo]]*
* *[[Norges-Filmen]]*
* *[[Syv dage for Elisabeth]]*
* *[[Troll-elgen (film)|Troll-elgen]]*

## [[Filmåret 1928|1928]]
* *[[Bergenstoget plyndret i natt (film)|Bergenstoget plyndret i natt]]*
* *[[Cafe X]]*
* *[[Viddenes folk]]*

## [[Filmåret 1929|1929]]
* *[[Fra Chr. Michelsen til kronprins Olav og prinsesse Märtha]]*
* *[[Frk. Statsadvokat]]*
* *[[Laila (norsk stumfilm)|Laila]]*
* *[[Se Norge]]*
* *[[Norge, vårt Norge, i toner og billeder]]*  /*Selvigs Norgesfilm*

## Kilder
* *Filmen i Norge: norske kinofilmer gjennom 100 år*. Utgitt av Gyldendal i samarbeid med Norsk filminstitutt, 1995. Komplett liste over alle kinofilmer 1907–1995 med plot og utdrag av samtidige filmanmeldelser.
Norske filmer fra 1960-årene

Dette er en liste over **[[norsk film|norske filmer]] fra [[1960-årene]]**.
  = *[[Kortfilm]], opptil 45 minutter.*

## [[Filmåret 1960|1960]]
* *[[Aku-Aku]]*
* *[[Det store varpet]]*
* *[[Millionær for en aften]]*
* *[[Omringet]]*
* *[[Orient (film)|Orient]]*
* *[[Petter fra Ruskøy (film)|Petter fra Ruskøy]]*
* *[[Veien tilbake]]*
* *[[Venner (film)|Venner]]*

## [[Filmåret 1961|1961]]
* *[[Bussen (film)|Bussen]]*
* *[[Et øye på hver finger]]*
* *[[I faresonen]]*
* *[[Hans Nielsen Hauge (film)|Hans Nielsen Hauge]]*
* *[[Line (film)|Line]]*
* *[[Oss atomforskere i mellom]]*
* *[[Sønner av Norge (film)|Sønner av Norge]]*
* **'

== [[Filmåret 1962|1962]] ==
* ''[[Kalde spor]]''
* ''[[Lykke og krone]]''
* ''[[Operasjon Løvsprett]]''
* ''[[Stompa & Co]]''
* ''[[Sønner av Norge kjøper bil]]''
* ''[[Tonny]]''

== [[Filmåret 1963|1963]] ==
* ''[[Episode]]''
* ''[[Elskere]]''
* ''[[Freske fraspark]]''
* ''[[Om Tilla]]''
* ''[[Stompa, selvfølgelig!]]''
* ''[[Vildanden (1963)|Vildanden]]''

== [[Filmåret 1964|1964]] ==
* ''[[Alle tiders kupp]]''
* ''[[Klokker i måneskinn]]''
* ''[[Marenco]]''
* ''[[Nydelige nelliker]]''
* ''[[Operasjon Sjøsprøyt]]''
* ''[[Pappa tar gull]]''
* ''[[Villmarken kaller]]''

== [[Filmåret 1965|1965]] ==
* ''[[De kalte ham Skarven]]''
* ''[[Equilibrium – Det er meg du skal elske]]''
* ''[[Hjelp – vi får leilighet!]]''
* ''[[Klimaks (film)|Klimaks]]''
* **'
* *[[Pike med hvit ball]]* (Norges bidrag i den nordiske novellefilmen *[[4 x 4]]*)
* *[[Skjær i sjøen]]*
* *[[Stompa forelsker seg]]*
* *[[To på topp]]*
* *[[Vaktpostene]]*

## [[Filmåret 1966|1966]]
* *[[Afrikaneren]]*
* *[[Broder Gabrielsen]]*
* *[[Før frostnettene]]*
* *[[Hurra for Andersens]]*
* *[[Reisen til havet]]*
* *[[Skrift i sne]]*
* *[[Sult (film)|Sult]]*

## [[Filmåret 1967|1967]]
* *[[Stompa til sjøs|Himmel og Hav!]] (Stompa til sjøs)*
* *[[Det største spillet (film)|Det største spillet]]*
* *[[Liv (1967)|Liv]]*
* *[[Musikanter]]*

## [[Filmåret 1968|1968]]
* *[[Bare et liv – Historien om Fridtjof Nansen]]*
* *[[De ukjentes marked (film)|De ukjentes marked]]*
* *[[Hennes meget kongelige høyhet]]*
* *[[Lek (film)|Lek]]*
* *[[Mannen som ikke kunne le]]*
* *[[Smuglere (film)|Smuglere]]*
* *[[Sus og dus på by'n]]*

## [[Filmåret 1969|1969]]
* *[[An-Magritt (film)|An-Magritt]]*
* *[[Brent jord]]*
* *[[Himmel og helvete]]*
* *[[Klabautermannen (film)|Klabautermannen]]*
* *[[Olsen-Banden]] (Operasjon Egon)*
* *[[Psychedelica Blues]]*

## Kilder
* *Filmen i Norge: norske kinofilmer gjennom 100 år*. Utgitt av Gyldendal i samarbeid med Norsk filminstitutt, 1995. Komplett liste over alle kinofilmer 1907–1995 med plot og utdrag av samtidige filmanmeldelser.
Kinematograf-Teatret

**Kinematograf-Teatret** var norges første permanente kino, det åpnet 1. november 1904 i Stortingsgaten 12 i Kristiania. De første offentlige filmfremvisningene ble avholdt allerede 6. april 1896, men da som en del av programmet på Circus Varieté, de tyske brødrene Max og Emil Skladanowsky viste 9 korte opptak.

## Eksterne lenker

* Fra Norsk filminstitutt om filmens første år og Kinematograf-Teatret
Trælneshatten

**Trælneshatten** er et fjell ved Trælnes i Brønnøy kommune i Nordland. Det har en høyde på 567 meter over havet.

## Fjelltrimmen

Fjellet er enkelte år med i den lokale Fjelltrimmen. Traseen er 2,1 km lang og har en stigning på ca. 550 m. Oppstigningen tar mellom 45 og 90 minutter.

Det er varde på toppen, og fra Trælneshatten ser man blant annet Brønnøysund, Sømna, Vega, Lovund, Dønnmannen, Sju søstre, Storfinnkneet, Heilhornet og Torghatten. 

## Referanser
Erling Faaland

**Erling Faaland** (født 6. september 1925 i Oslo, død 25. juni 1971 samme sted) var en norsk politiker (H).

Han var formann i Unge Høyres Landsforbund 1957–1959 og medlem av hovedstyret i Oslo Høyre 1961–1963 og 1968–1971. Han var medlem av Oslo bystyre og blant annet formann i lønnsutvalget og ungdomsutvalget. Han var Høyres 3. vara til Stortinget fra Oslo i perioden 1961–1965, og møtte i alt syv dager på Stortinget.

Han var løytnant i Luftforsvaret og formann i Luftforsvarets offiserforening 1962–1964. Han arbeidet som fullmektig i Forsvarsdepartementet og fra 1965 som pressekonsulent i Forsvarets Overkommando.

## Referanser


## Eksterne lenker
*
Giftgass i første verdenskrig

Bruken av **giftgass i første verdenskrig** var en stor oppdagelse innenfor militærets historie. Giftgassen varierte fra kjemikalier som tåregass og den noe farligere sennepsgassen, til dødelige typer som fosgen og klor. Den kjemiske krigføringen utgjorde en stor del av første verdenskrig. Det var imidlertid begrenset hvor mange som faktisk døde av gassangrep og forgiftning, kun 4 % av alle de falne i kamp døde på grunn av giftgass. Den forholdsvis lave prosentandelen skyldtes at man utviklet effektive mottrekk og forholdsregler ved gassangrep. I de siste delene av krigen ble bruken av gass større, mens dens effektivitet ble redusert fordi man ble flinkere til å forsvare seg imot den og at det ofte ble fatale resultater for egne soldater da vindretningen ofte kunne snu.

Den omfangsrike bruken av kjemiske gasser bidro til at første verdenskrig av mange ble oppfattet som «kjemikerens krig».

## Se også
*Våpenteknologi under første verdenskrig

## Referanser


## Kilder

* «Understanding chemical warfare in the First World War» (engelsk)
Skagerak Energi

**Skagerak Energi AS** er et norsk kraftselskap, eid av Statkraft (66,62&nbsp;%) og Skien (15,2&nbsp;%), Porsgrunn (14,8&nbsp;%) og Bamble (3,38&nbsp;%) kommuner (tilsammen 33,38&nbsp;%). Selskapet har hovedkontor i Porsgrunn. Selskapet har cirka 650 ansatte og en omsetning på cirka 3,5 milliarder kroner. Selskapet har over 200 000 nettkunder gjennom Lede AS, et av Norges største nettselskap. Den årlige kraftproduksjonen ligger på omtrent 5,7 TWh gjennom Skagerak Kraft AS, et av Norges største kraftproduksjonsselskaper. I tillegg til Lede og Skagerak Kraft, har selskapet også datterselskapene Skagerak Varme AS og Skagerak Energipartner AS. Skagerak Energi eier 49 % av Air Liquide, 33,4 % av Laugstol og 14,9&nbsp;% av Fjordkraft.

Skagerak Energis visjon er: «Skagerak Energi skal være en framtidsrettet leverandør av ren energi for velferd, vekst og utvikling.»

## Historie
Selskapet ble etablert den 1. januar 2001 og er et resultat av fusjonen mellom Skiensfjordens kommunale kraftselskap AS (SKK) og Vestfold Kraft AS (VK).

## Referanser


## Eksterne lenker
*
Pappa og Pestus

***Pappa og Pestus*** er en norsk humoristisk tegneserie med tekst av Terje Nordberg og Eirik Ildahl og tegninger av Arild Midthun. Den ble produsert årene 1996-2004.

## Handling
De viktigste hovedpersonene er Pål eller «Pappa», hans datter Rosemarie og deres husdyr Pestus. Pål er en fraskilt herre med øreringer og hestehale. Rosemarie, som er ganske liten og går med store briller kommer og bor hos ham. Pestus er et merkelig, talende dyr som er i utgangspunktet er en omgangsvenn av Pappa, men som ofte lager sprell med sine påfunn.

## Historikk
Serien debuterte i månedsbladet Ernie våren 1996, hvor den gikk fast i flere år. Den gikk også som daglig stripe i Aftenposten fra mai 1999 til nyttårsaften 2004, da det ble annonsert at den skulle byttes ut. Grunnen til seriens nedleggelse var at tegneren, Arild Midthun, skulle tegne Donald Duck på heltid.

Pappa og Pestus ble også trykket i bladet *Billy* 2003-2004.

## Utgivelser
**Seriealbum**
* *Pappa og Pestus* (Sommeralbum 2001, Bladkompaniet)
* *Pappa og Pestus* (Sommeralbum 2002, Bladkompaniet)
* *Pappa og Pestus - Pappa, du vet jo...* (Julehefte 2003, Egmont Serieforlaget AS)
* *Pappa og Pestus - Se det, til jul...* (Julehefte 2004, Egmont Serieforlaget AS)

## Referanser
Dysnai

**Dysnai** er den nest største innsjøen i Litauen, og er også en av landets grunneste med en gjennomsnittsdybde på bare 6 meter. Den ligger i distriktet Ignalina, rundt tre kilometer sør for byen Dūkštas. Det ligger seks mindre øyer i sjøen. Innsjøen har utløp gjennom elva Dysna, ei sideelv til Daugava. Like ved Dysnai ligger også den noe mindre innsjøen Dysnykštis.
Den kirgisiske sosialistiske sovjetrepublikk

**Den kirgisiske sosialistiske sovjetrepublikk** (kirgisisk: Кыргыз Советтик Социалисттик Республикасы &ndash; *Kyrgyz Sovjettik Sotsialisttik Respublikasy*, russisk: Киргизская Советская Социалистическая Республика &ndash; *Kirgizskaja Sovjetskaja Sotsialistitsjeskaja Respublika*), forkortet til **Kirgisiske SSR**, var en av republikkene som utgjorde Sovjetunionen. Den ble opprettet 14. oktober 1924 som Den kara-kirgisiske autonome oblast innen RSFSR, og ble 1. februar 1926 omdannet til **Kirgisiske ASSR** (Den kirgisiske autonome sosialistiske sovjetrepublikk), fremdeles som en del av RSFSR. Den 5. desember 1936 ble den en egen delrepublikk innen SSSR, som Den kirgisiske sosialistiske sovjetrepublikk, under de siste stegene av Sovjetunionens oppdeling i nasjonale enheter.

Republikken erklærte seg som selvstendig stat 31. august 1991, etter at navnet dagen før var blitt endret til Den kirgisiske republikk.

## Eksterne lenker
*
Fortunsdalen

**Fortunsdalen**, eller **Fortundalen**, er en dal i Luster kommune i Sogn og Fjordane. Den er rundt 25 kilometer lang og strekker seg fra Skjolden ved Lustrafjorden i sør til Nørdstedalseter i nord. Gjennom dalen renner Fortundalselva, som er utbygd til kraftproduksjon i Skagen kraftverk. Dalen er en innfallsport til Vest-Jotunheimen og Hurrungane. 

## Referanser
Return to Sender (sang)

**«Return to Sender»** er en amerikansk rock and roll-sang, skrevet av Winfield Scott og Otis Blackwell, Den ble gjort kjent av Elvis Presley.

Sangen ble innspilt av Presley i Radio Recorders, Hollywood, 27. mars 1962. og ble utgitt på singlen RCA Victor 47-8100 i oktober 1962. Paramount-produsent var Joseph Lilley.

Den lå på en andreplass på den amerikanske Billboard Hot 100-singlelisten, men kom på en førsteplass på de rivaliserende Cash Box- og Music Vendor-singlelistene. Den solgte til platina.

«Return to Sender» havnet på den britiske singlelisten 1. desember 1962 og lå der i fjorten uker med nummer én som beste plassering.

«Return to Sender» lå på den norske VG-lista i femten uker i 1962&ndash;1963 med nummer én som høyeste plassering.

Elvis Presley fremførte den i spillefilmen *[[Girls! Girls! Girls!]].

De minneverdige åpningstonene og backingen på barytonsaksofon blir ofte kreditert [[Boots Randolph]], men ble i virkeligheten spilt av [[Bobby Keys]].

[[Ed Hardin]] har spilt inn en coverversjon.

Briten [[Ray Pilgrim]] spilte inn en coverversjon. Den ble utgitt på singlen Embassy WB&nbsp;536.

== Handling ==
Sangen handler om en mann som postlegger et brev til sin kjæreste etter en krangel. Hun fortsetter å skrive *Return to Sender* og angir forskjellige årsaker til hvorfor det er returnert tilbake til avsender, slik som *ukjent adresse* og *personen ukjent''. Han fortsetter å sende brev og nekter å innse at forholdet er over.

## Norske versjoner
Knut Bjørnsen, Benny Borg og Finn Evensen har skrevet norske tekster. Bjørnsens versjon heter «Ukjent adresse». Borgs versjon bærer også tittelen «Return to Sender». Evensens versjon heter «Vi gjør'n til center».

### Innspillinger

## Referanser
Liz McColgan

**Liz McColgan** (født **Lynch** 24. mai 1964) er en skotsk tidligere friidrettsutøver. Hun stilte sterkest på langdistanseløp. 

Hun ble født i Dundee. Hun vant gull i 10000 meter i VM i Tokyo 1991 og ble som følge av dette valgt som BBC Sports Personality of the Year. Hun vant også gull i samveldelekene 1986 og sølvmedalje i OL i Seoul 1988. I 1996 vant hun London Marathon med tiden 2 timer 27 minutt og 54 sekund. 

Hun giftet seg med Peter McColgan, en friidrettsutøver fra Nord-Irland som deltok i samveldelekene i 1986 i både 5000 meter og 3000 meter Steeplechase (hesteløp). Eilish McColgan er hennes eldste datter, og hun vant i 2004 det britiske mesterskapet for terrengløp i hennes aldersgruppe. For tiden trener Liz McColgan unge friidrettsutøvere i hjembyen Dundee. Hun bor ved den lille byen Carnoustie.

McColgan er utnevnt til medlem av Order of the British Empire.

## Referanser


## Eksterne lenker
*
Mørkrisdalen

**Mørkrisdalen** er en dal i Luster kommune i Sogn og Fjordane. Dalen går i retning nord fra Skjolden, innerst i Lustrafjorden. Mørkriselvi renner gjennom dalen. Fylkesveg 5639, Mørkrisvegen, går gjennom de nedre deler av dalen. Dalen er omlag 15 km lang og går i retning nord-sør. Gårdsbebyggelsen går om lag 7 kom oppover, gården Mørkri, som har gitt dalen nanv, er den nordligste. 

Den nordligste og høyest beliggende del av dalen ble tidligere benyttet til setring. Gårdene hadde flere setre, i ulike høyder over havet. Vårstølene lå nærmest gårdene, mens fjellstølene lå høyest og lengst unna. Gården Mørkri hadde fjellstøl på Åsete. En annen fjellstø var Fast.   

Mørkrisdalen har et verdifullt og mangfoldig kulturlandskap. 

Mørkrisdalen har stort biologisk mangfold. Dalens geologiske og naturgrunnlaget ellers ble studert i detalj i forbindelse med mulige vannkraftprosjekter.  Skjøtselsplaner er laget for å ta vare på kulturlandskapet.

Flere flotte vandreruter går fra Mørkrisdalen inn i Breheimen.  Ei rute fører i bratt stigning forbi Åsetevatnet til Fast, ei hytte som tilhører Den Norske Turistforening (DNT). Den andre ruta følger Mørkriselva, opp forbi stølsgrenda Dalen og videre under fossen Kvitene til hytta Arentzbu (DNT). Denne rutebeskrivelsen danner grunnlag for en fottur på to – tre dager, se DNT's vandrebok "Til fots i Norge", kap. "Breheimen og Jostedalsbreen", rutene 19, 21, 22 og 49.  

## Referanser
Nadine Kleinert

**Nadine Kleinert**, siden 1999 gift **Schmitt** (født 20. oktober 1975 i Magdeburg) er en tysk kulestøter.

Hennes personlige rekord er 20,20 meter, fra august 2009 i Berlin.

## Meritter

## Referanser


## Eksterne lenker
*
Petra van Staveren

**Petronella «Petra» Grietje van Staveren** (født 1966) er en nederlandsk tidligere svømmer som under sommer-OL i 1984 i Los Angeles tok gullmedalje på 100&nbsp;m brystsvømming. Staveren har også en bronsemedalje fra langbane-VM i 1986 i Madrid og en sølvmedalje fra langbane-EM i 1983 i Roma. Begge medaljene kom på 4x100&nbsp;m medley stafett.

## Referanser


## Eksterne lenker
*
Kamila Chudzik

**Kamila Chudzik**, født 12. september 1986, er en polsk friidrettsutøver som konkurrerer i mangekamp.

Chudzik deltok ved VM 2007, der hun endte på 21.-plass i sjukamp. Ved Sommer-OL 2008 endte hun på 15.-plass. Hennes store gjennombrudd kom ved VM 2009 i Berlin, der hun fikk bronse med 6.471 poeng.

## Personlige rekorder
* Sjukamp – 6 494 poeng

## Referanser


## Eksterne lenker
*
Fotskammel

En **fotskammel** er et møbel som brukes for å heve foten eller hvile foten på. En enkel fotskammel kan ha form som en kort, firbent krakk. **Fotstøtte** eller **fothvile** kan vise til lignende innretninger med lignende funksjon.

## Komfort
En fotskammel kan brukes for å gi bedre komfort for avslappelse og komfort til en person som sitter, for eksempel i kombinasjon med en stol eller sofa. Fotskamler er gjerne levert sammen med en matchende stol. 

## Praktiske formål
Til arbeid og praktisk bruk kan en fotskammel ved å heve beina hjelpe til med å bedre blodsirkulasjonen, som kan være nyttig til for eksempel kontorarbeid eller langvarig bruk av maskineri. Blodsirkulasjonen vil økes på grunn av at føttene heves slik at det kommer mindre press fra stolen mot undersiden av låret. Høye stoler som barstoler og frisørstoler har ofte integrert fotstøtte. Barn eller lave personer kan noen ganger få en fotskammel i tilfelle de ikke når gulvet fra der de sitter slik at føttene kan hvile komfortabelt. På biler er det vanligvis en fothvile til venstrefoten til venstre for de andre pedalene. En enkel fotstøtte i form av et rør finnes på noen motorsykler, BMX-sykler og kajakker.


Ottoman_(furniture).jpg|En ottomansk puff
Self_portrait_of_William_Notman.jpg|Selvportrett av William Notman (med ene foten på en fotskammel)
Pedal_Locations_in_2007_Subaru_Legacy.jpg|Pedaler i en Subaru Legacy, fra venstre: Fotstøtte, clutch, brems, gass.


## Se også
* Puff
* Trapp
* Skammel

## Referanser
Tanja Dangalakova

**Tanja Bogomilova Dangalakova** (bulgarsk: Таня Богомилова Дангалакова; født 1964) er en tidligere svømmer fra Bulgaria, som under sommer-OL 1988 i Seoul vant gullmedalje på 100&nbsp;m brystsvømming. Hun har i tillegg fem bronsemedaljer fra langbane-EM, samt to gullmedaljer fra sommer-universiaden i Kobe i 1995.

## OL-medaljer
*  1988  Seoul -  **Gull** i svømming, 100 m bryst, damer  Bulgaria

## Eksterne lenker
*
Mørkrisdalselvi

**Mørkriselvi** eller **Mørkrisdalselvi** er ei elv i Luster kommune i Sogn og Fjordane. Den har sine kilder i Breheimen på grensa mellom Skjåk i Oppland og Luster. Herfra renner den mot sør gjennom Mørkrisdalen og munner ut i Lustrafjorden ved Skjolden. Elva er 37,8 kilometer lang, og har et nedbørfelt på .  

Vassdraget ble vernet mot kraftutbygging gjennom Verneplan III for vassdrag.

## Referanser